“WHO” ถกด่วน! เร่งประเมินสถานการณ์ “โคโรนา” หลังยอดผู้เสียชีวิต-ติดเชื้อพุ่ง
“องค์การอนามัยโลก" (WHO) นัดคณะกรรมการกฎอนามัยฉุกเฉินถกด่วน! เร่งประเมินสถานการณ์ “โคโรนา” ใหม่ หลังยอดผู้เสียชีวิต-ติดเชื้อพุ่ง
“องค์การอนามัยโลก" (WHO) นัดคณะกรรมการกฎอนามัยฉุกเฉินถกด่วน! เร่งประเมินสถานการณ์ “โคโรนา” ใหม่ หลังยอดผู้เสียชีวิต-ติดเชื้อพุ่ง
30 ม.ค. 2563

นายแพทย์ทีโดรส อัดฮานอม กีบรีเยซุส ผู้อำนวยการใหญ่องค์การนามัยโลก (WHO) เปิดเผยผ่านทางทวิตเตอร์ส่วนตัวเมื่อวานนี้ (29 ม.ค.63) ว่า ผมได้ตัดสินใจที่จะเปิดการประชุมคณะกรรมการกฎอนามัยฉุกเฉินรอบใหม่เกี่ยวกับสถานการณ์การแพร่ระบาดของเชื้อไวรัสโคโรนาสายพันธุ์ใหม่ (2019-nCoV) ในวันพรุ่งนี้ ซึ่งก็คือวันนี้ (30 ม.ค.) เพื่อตัดสินใจว่าควรประกาศเป็นระดับภาวะฉุกเฉินด้านสาธารณสุขระหว่างประเทศแล้วหรือไม่ หลังจากเห็นสถานการณ์ไวรัสโคโรนาในช่วงไม่กี่วันที่ผ่านมา โดยเฉพาะกรณีการแพร่เชื้อจากคนสู่คนในเยอรมนี เวียดนาม และญี่ปุ่น

ขณะที่ล่าสุดคณะกรรมการสุขภาพแห่งชาติของจีน (NHC) แถลงยืนยันว่า ณ วันพุธที่ 29 ม.ค. จำนวนผู้เสียชีวิตจากโรคปอดอักเสบที่เกิดจากการติดเชื้อไวรัสโคโรนาสายพันธุ์ใหม่ในจีน เพิ่มขึ้นเป็น 170 ราย จำนวนผู้ติดเชื้อไวรัสดังกล่าวอยู่ที่ 7,711 รายแล้ว